دفاعی شعبے میں ایران کی کامیابیاں

ایران کے وزیر دفاع نے کہا ہے کہ خلا، فضائیہ، بحریہ، زمینی، الیکٹرانیک اور دفاعی ڈپلومیسی کے شعبوں میں ایران نے اہم کامیابیاں حاصل کی ہیں۔

خبر کا کوڈ: ۴۲۷۳۲۲

تاریخ: ۰۵ تير ۲۰۱۷ - ۱۵:۵۹

رسا نیوز ایجنسی کی رپورٹ کے مطابق، ایران کے وزیر دفاع جنرل حسین دہقان نے بدھ کو ایران کی پارلیمنٹ کے قومی سلامتی و خارجہ پالیسی کمیشن کے ایک مشترکہ اجلاس میں کہا ہے کہ ایران کی وزارت دفاع، صنعتی و ٹیکنالوجی کے شعبے میں ایک بڑے اور بااثر مرکز میں تبدیل ہو گئی ہے۔

انھوں نے کہا کہ ایران کی وزارت دفاع، دفاعی شعبے کی ضروریات کو پورا کرنے کےعلاوہ قومی ترقی سے متعلق خدمات منجملہ فولاد، تیل، پیٹروکیمیکل، مواصلات اور نقل و حمل کے شعبوں میں بھی اپنا بھرپور کردار ادا کر رہی ہے۔

جنرل حسین دہقان نے ایران کے دفاعی اقتدار کی تقویت میں ایران کی پارلیمنٹ کے کردار کو خاص اہمیت کا حامل قرار دیا اور کہا کہ وزارت دفاع کے تعاون سے حکومت اور پارلیمنٹ، ملک کی دفاعی طاقت کو اور زیادہ مضبوط و مستحکم بنا سکتی ہیں۔/۹۸۸/ ن۹۴۰